cyanic-selkie/wikianc huggingface dataset:
Rödåsel
Historie
I den nordligste delen av grenda pleide man i eldre tider å brenne tjære i såkalte tjärdalar og derfor ble denne delen av bygda kalt for Dalarna. I 1921 tilkom stedsnavnet Rödåsel når Ytterrödå fikk eget posthus i Dalarna, og tre år senere etablerte Jenny og Otto Lindberg sin butikk i samme område. Seks år senere, i 1927 åpnet samvirkelaget dagligvareforretning i «Dalarna», midt imot Otto Lindbergs butikk. Et bakeri med kafé fantes også i bygda på samme tid og et snekkerverksted ble bygd.
Det ble bygd skolehus med leilighet for lærer i den nordlige delen av grenda i 1913. Skolen ble for trang og umoderne på 1950-tallet og skolen ble flyttet til et nybygg. Den nydannede Rödåsels bygdegårdsförening overtok den gamle skolebygningen og bygde den om til bygdegård.
Den nåværende skolen midt i bygda ble innviet i 1956, og i 1971 ble den komplettert med en gymnastikksal.
I 1915 bygdes Rödå Ångsåg i den søndre delen av bygda, og i 1954 ble det åpnet en kombinert kiosk og bensinstasjon på samme sted, senere ble virksomheten utvidet med verksted og bussgarasje. Kiosken ble til Rödå Närköp och bensin i 1984. Fra 2012 er det en automatstasjon for bensin og diesel.
Rödåsels snickerifabrik AB ble grunnlagt i 1970, og produserte diverse trevareprodukter fram til 2005. Fem år senere åpnet Rödå antik- och kuriosahandel i samme lokaler.
Administrativ tilknytning
Rödåsel ligger i Umeå socken og inngikk etter kommunereformen i 1862 i Umeå landskommun. I 1965 ble landskommunen, og dermed også Rödåsel, innlemmet i Umeå by som ved kommunereformen i 1971 ble omdannet til Umeå kommune.
I kirkelig sammenheng har stedet tilhørt Umeå landsförsamling fram til oppsplittingen i 1963 og har etter det vært en del av Tavelsjö församling.
Klima
Rödåbygdens høyeste og laveste middeltemperatur, samt månedlig nedbør (basert på målinger fra SMHIs målestasjon nr 14912 i nabobygda Sunnansjönäs):
Candelaria (Santa Cruz de Tenerife)
Candelaria er en kommune på øya Tenerife. Den har en befolkning på ca. 25 000 innbyggere og et areal på 49,18 km² og er et av de viktigste pilegrimsmål i Spania. Nuestra Señora de la Candelaria, egentlig en figur som forestiller jomfru Maria, er skytshelgen for Kanariøyene, og den kjente kirken i byen, Basílica de Nuestra Señora de la Candelaria, er viet skytshelgenen.
De viktigste festlighetene til ære for skytshelgenen i byen er den 2. februar og den 15. august, da pilegrimer kommer fra alle områder i Kanariøyene. 2. februar var datoen guanchene fant jomfru Maria på stranden. Seinere ble figuren oppbevart i hulen San Blas. Funnet fikk betydning for kristningen av øyene.
Candelaria er også kjent for bronsestatuene av de ni guanchehøvdingene som konverterte til kristendommen.
Ludmila Cristea
Ludmila Cristea (født 27. mars 1986) er en moldovsk judoka og bryter.
Hun representerte Moldova under Sommer-OL 2000 i Sydney, der hun ble utslått i første runde. Hun deltok også under Sommer-OL 2008, da i bryting.
Vaskulær demens
Vaskulær demens, også kjent som multi-infarkt demens, er den nest vanligste formen for demens etter Alzheimers sykdom hos eldre voksne. Begrepet refererer til en gruppe syndromer forårsaket av ulike mekanismer som alle resulterer i vaskulære lesjoner i hjernen. Tidlig oppdagelse og nøyaktig diagnose er viktig, siden vaskulær demens, iallfall delvis, kan forebygges. De viktigste undergrupper av denne sykdommen er: mild kognitiv svekkelse, multi-infarkt demens, vaskulær demens på grunn av ett målrettet enkelt-infarkt (som påvirker thalamus, den fremre hjernearterien, parietal-lappene eller gyrus cinguli), vaskulær demens på grunn av blødninger, sykdom i små blodårer (som inkluderer vaskulær demens på grunn av lakunære lesjoner og Binswangers sykdom og blandet Alzheimers sykdom og vaskulær demens.
Vaskulære lesjoner kan være et resultat av diffus cerebrovaskulær sykdom eller fokale lesjoner, eller en kombinasjon av begge, som er det vanligste. Blandet demens blir diagnostisert når pasienter har fått påvist Alzheimers sykdom og cerebrovaskulær sykdom, enten ved klinisk undersøkelse eller hvis iskemiske lesjoner er påvist ved CT. Vaskulær demens og Alzheimers sykdom forekommer ofte sammen, spesielt hos eldre pasienter med demens.
Epidemiologi
Vaskulær demens er den nest vanligste årsaken til demens i USA og Europa hos eldre, mens den noen deler av Asia er den vanligste formen. Prevalensen (Forekomsten) av sykdommen er 1,5 % i vestlige land og om lag 2,2 % i Japan. Vaskulær demens står for 50 % av alle demenstilfeller i Japan, 20 % til 40 % i Europa og 15 % i Latin-Amerika. Insidensen av demens er 9 ganger høyere hos pasienter som har hatt hjerneslag, sammenlignet med kontrollpersonene. 25 % av alle slagpasienter utvikler demens innen ett år etter hjerneslaget. Den relative risikoen for demens er 5,5 % i løpet av de 4 første årene etter et slag. Prevalensen av vaskulær demens er høyere hos menn enn hos kvinner, og den øker med alderen.
Dødelighet / sykelighet
5-års overlevelsesrate er 39 % for pasienter med vaskulær demens, sammenlignet med 75% for kontrollpersoner i den samme aldersgruppen. Vaskulær demens er forbundet med en høyere dødelighet enn "Alzheimers sykdom", antagelig på grunn av større kardiovaskulære risikofaktorer.
Klinisk presentasjon
Pasienter som lider av vaskulær demens har tegn kognitiv svikt, akutt eller subakutt, etter en akutt cerebrovaskulær hendelse. Etter sykdomsdebuten er en gradvis forverring typisk. Slik gradvis forverring ses som regel ikke ved sykdom i små blodårer, Binswangers sykdom eller vaskulær demens som skyldes små lakunære infarkter.
Sykdom i små blodkar er mest vanlig mellom 30 og 70 års alder, og 80 % av pasientene vil ha en historie med hypertensjon. Pasientene utvikler progredierende kognitive, motoriske og atferdsmessige tegn og symptomer. En betydelig andel av pasientene utvikler også affektive symptomer. Disse forandringene skjer over en periode på 5-10 år. Dersom frontallappene er berørt, noe som ofte er tilfelle, kan pasienter framstå som apatiske eller initiativløse. Dette er ofte ledsaget av oppmerksomhetsproblemer, vansker med å orientere seg og urininkontinens.
Som allerede nevnt overlapper sykdom i små blodkar og fokale lesjoner ofte hverandre, så disse to mønstrene kan være tydelige i samme individ samtidig.
Sjeldne genetiske sykdommer som fører til vaskulære lesjoner i hjernen, har andre mønstre. Som en tommelfingerregel har de en tendens til å debutere tidligere i livet og har en mer aggressiv utvikling.
Diagnostikk
Flere spesifikke diagnostiske kriterier kan brukes til å diagnostisere vaskulær demens, inkludert Diagnostic and Statistical Manual of Mental Disorders, fjerde utgave (DSM-IV) kriteriene, International Classification of Diseases, tiende utgaven (ICD-10) kriterier, Nasjonalt institutt for nevrologiske lidelser og hjerneslag - Association Internationale pour la Recherche et l'Enseignement en Neurosciences (NINDS-AIREN) kriterier, til Alzheimers sykdom Diagnostic and Treatment Center kriterier, og Hachinski iskemisk poengsum.
Lateraliserende tegn som hemiparese (ensidig lammelse), bradykinesi (langsomme bevegelser), hyperrefleksi, ekstensor plantarreflekser, ataksi, pseudobulbær lammelse og gangeproblemer og svelgvansker kan observeres.
Når det gjelder kognitiv testing, har pasientene spredt funksjonssvikt. De pleier å ha bedre generellhukommelse og færre hukommelsesforstyrrelser, sammenliknet med pasienter med Alzheimers sykdom. Ettersom sykdom i små blodkar ofte påvirker frontallappene, vil apati tidlig i sykdomsforløpet tyde mer på vaskulær demens, fordi det oftest skjer i de seinere stadier av Alzheimers. Dermed vil pasienter med vaskulær demens prestere dårligere enn pasienter med Alzheimers i oppgaver som involverer frontallappen. Dette kan for eksempel være tester av taleferdigheter. De pleier også å vise mer persevatorisk atferd. Pasientene kan også ha generelt redusert prosesseringsevne, problemer med forandringer, og abstrakt tenkning. I mer alvorlige tilfeller, eller hos pasienter berørt av fokuserte infarkter i Wernickes eller Brocas områder, kan man finne dysartri, dysfasi og afasi.
Etiologi
Risikofaktorer for vaskulær demens inkluderer hypertensjon, røyking, høyt kolesterol, diabetes mellitus og hjerte-og cerebrovaskulær sykdom.
Undersøkelser
De anbefalte undersøkelsene for kognitiv svikt som bør gjennomføres, inkluderer en screening-blodprøve ved demens, røntgen thorax, CAT scan og EKG. Screening-blodprøven bør typisk omfatte full blodstatus, leverfunksjonstester, tester av skjoldbruskkjertelens funksjon, lipidprofil, Senkningsreaksjon (SR), C-reaktivt protein (CRP), syfilis-serologi, serum-kalsium, fastende glukose, urea og elektrolytter, vitamin B-12, folat. I utvalgte pasienter kan HIV serologi og autoantistoff-testing gjøres.
Melodi
Begrepet melodi kommer fra gresk μέλος (melos), «sang» og ωδή (odi), «ode» og er i musikken en tonefølge med tydelig begynnelse og slutt.
Språkvitenskapen kjenner begrepet setningsmelodi som beskriver modulasjonen av stemmehøyden når en setning blir uttalt.
Vaskulær demens
Behandling
Målet med behandlingen er å forebygge ytterligere cerebrovaskulære lesjoner. Dette inkluderer å administrere platehemmende medikamenter og kontroll av viktige vaskulære risikofaktorer (hypertensjon, hyperkolesterolemi, røyking og diabetes mellitus, for å nevne noen).
Den generelle håndteringen av demens inkluderer henvisning til kommunale tjenester, juridiske og etiske vurderinger og valg (for eksempel bilkjøring og livstestamente), samt vurdering av byrden for omsorgsgiver.
Kolinesterasehemmere som galantamin har vist å være til hjelp i ulike randomiserte kontrollerte studier. De er likevel ikke godkjent for indikasjonen vaskulær demens.
Atferdsmessige og affektive symptomer er spesielt viktige i denne pasientgruppen. Disse problemene kan dersom de utvikler seg, være resistente mot konvensjonell psykofarmakologisk behandling, og vil i mange tilfeller føre til sykehusinnleggelse og plassering i institusjon. Medikamenter som kan være nyttige omfatter antidepressiver, nevroleptika og stemningsstabiliserende midler. Elektrokonvulsiv terapi kan være indisert i ekstreme tilfeller så sant det ikke foreligger en medisinsk kontraindikasjon.
Taenioglaux
Taenioglaux (gjøkugler) er ei gjenopplivet slekt i uglefamilien (Strigidae), som nå består av fire arter.
Inndeling
Inndelingen av Taenioglaux følger Taxonomy in Flux og er i hovedsak basert på Wink et al. (2008) og Fuchs et al. (2008b).
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men antas å være beskrivende.
Forbundsdagsvalget i Tyskland 1990
I oktober 1990 ble 144 representanter fra DDRs folkekammer representanter i Forbundsdagen. Ved valget 2. desember ble dette endret til at 123 av i alt 662 medlemmer av Forbundsdagen ble valgt fra de østlige delstatene.
Resultater
Euforien som fulgte gjenforeningen gav de regjererende partiene (CDU/CSU og FDP) en betydelig fordel i både Vest-Tyskland og det tidligere DDR. Helmut Kohl ble gjenvalgt som kansler og regjeringspartiene økte sin oppslutning.
Ved dette valget ble sperregrensen brukt separat på den nye og den gamle delen av Forbundsrepublikken. Partier som stilte til valg i begge deler av landet og kom over sperregrensen i bare én av delene, ble likevel representert med de mandater som tilsvarte den totale stemmeandelen.
På grunn av denne regelen kom PDS (Partiet for demokratisk sosialisme) inn i Forbundsdagen, selv om de totalt fikk mindre enn 5 % av stemmene. På den andre siden falt De grønne fra det tidligere Vest-Tyskland ut av Forbundsdagen, selv om de samlet sett fikk over 5 %. Grunnen var at De grønne i det gamle Vest- og Øst-Tyskland ikke hadde fusjonert før valget, slik at de stilte med to partier (Die Grünen i vest og Bündnis 90/Die Grünen i øst), hvorav kun østpartiet passerte sperregrensa.
1 Det er angitt to endringer. Den første kolonnen angir endringene i forhold til det foregående valget til Forbundsdagen. Den andre kolonnen med kursive tall setter endringen i forhold til sammensetningen av Forbundsdagen umiddelbart før valget i 1990. Grunnene til de til dels store avvikene er:
Vojtěch Jarník
Vojtěch Jarník var en tsjekkoslovakisk matematiker som hjalp til med å bygge opp det tsjekkoslovakiske vitenskaps-akademiet. Han fant opp Prims algoritme.
Horace M. Albright
Horace Marden Albright (født 6. januar 1890 i Bishop i Inyo County i California, død 8. mars 1987 i San Fernando-dalen) var en amerikansk naturverner, embetsmann og forretningsmann.
Bakgrunn
Han ble uteksaminert fra University of California, Berkeley i 1912, og tok senere juridikum ved Georgetown University. Albright giftet seg med Grace Noble, en medstudent, og de fikk to barn.
Karriere
Etter endt utdanning arbeidet han for innenriksdepartementet i Washington, D.C. Albright ble ansatt som juridisk assistent for statssekretæren for nasjonalparker Stephen Mather og bidro i arbeidet med å stifte National Park Service i 1916. Han var blant annet ansvarlig for å anskaffe land til flere nye nasjonalparker i øst. Albright ble senere konstituert direktør for NPS da Mather ble rammet av sykdom. Senere ble han leder for Yellowstone nasjonalpark og i en kort periode Yosemite nasjonalpark.
Pinnsvinstilling
Pinnsvinstilling er en isolert militær forsvarsstilling som er sterkt befestet på alle sider. Selv om angriperne klarer å omringe pinnsvinstillingene, fortsetter de å kjempe. Dermed binder de store fiendtlige styrker, og de kan blokkere fiendtlige forsyningslinjer. De kan også danne springbrett for motangrep. Under andre verdenskrig ble pinnsvinstillinger opprettet på forskjellige fronter. De store pinnsvinstillingene ble bygget opp rundt byer og var rikelig forsynt med alle slags våpen så de kunne tåle en langvarig beleiring. I tillegg fikk de ofte forsyninger fra luften.
Horace M. Albright
Karriere
Den 12. januar 1929 etterfulgte Albright Mather som nestleder i NPS, en stilling han hadde fram til august 1933.
Rød-svart tre
Et rød-svart tre er en form for selvbalanserende binært søketre. Hver node i det binære treet har et ekstra bit, som dette bit blir ofte tolket som fargen (rød eller svart) til noden. Disse fargebitene benyttes for å sikre at treet forblir omtrentlig balansert under innsetting og slettinger.
Pinnsvinstilling
Vinterkrigen i Finland
Da sovjeterne midlertidig ble brakt på defensiven, opprettet de pinnsvinstillinger som fikk navnet mottier.
Horace M. Albright
Karriere
Han ble tildelt Presidentens frihetsmedalje av Jimmy Carter i anledning National Park Services 64-årsjubileum. Medaljen ble presentert 8. desember 1980 av assisterende statssekretær Robert L. Herbst i en seremoni i Van Nuys i California.
Pinnsvinstilling
Frankrike 1940
Taktikken ble så foreslått av general Maxime Weygand i løpet av slaget om Frankrike i 1940. De allierte styrkene var imidlertid i 1940 ute av stand til å benytte taktikken før de hadde fått betydelige tap og Frankrike kapitulerte. De gjenværende styrkene som benyttet seg av taktikken ble rett og slett forbigått.
Østfronten
Tyskerne opprettet pinnsvinstillinger under tilbaketrekningen på østfronten, først rundt bl.a. Rzjev og Demjansk under den første sovjetiske vinteroffensiven 1941-42. Disse fikk forsyninger fra luften inntil de fikk unnsetning våren 1942. Også Stalingrad ble forsvart som en pinnsvinstilling da tyske og rumenske soldater ble omringet rundt denne byen i november 1942.
Ardenneroffensiven
Under Ardenneroffensiven i desember 1944 omringet tyskerne USAs 101. flybårne divisjon i knutepunktet Bastogne. Da tyskerne krevde at divisjonen skulle overgi seg, svarte divisjonssjefen NUTS! (Tulling!). Etter dette kalles Bastogne Nuts City. Den omringede styrken sinket tyskernes fremrykning, og offensiven mislyktes.
Ulemper
Tyskernes vellykkede pinnsvinstillinger vinteren 1941–42 fikk Hitler til å tro at han kunne gjenta suksessen neste vinter og senere. Dette førte gang på gang til store tap.
Anders Mordal
Anders Mordal (født 1963) er en norsk skuespiller ansatt ved Nationaltheatret.
Teater
Mordal kom til Nationaltheatret i 1997 fra Den Nationale Scene der han har hatt flere store roller, blant annet som Jeppe i en modernisert (1996) versjon av Jeppe på Bjerget. Ved Nationaltheatret spilte han i 1997 Bartley i Krøplingen av Martin McDonagh, og hadde også en rolle i Botho Strauss' Stort & smått. I 1998 spilte han Willum Culbert i farsen Nerden av Larry Shue, David i Østerrike av Cecilie Løveid og politimester Brown i Tolvskillingsoperaen av Bertolt Brecht; Tolvskillingsoperaen ble gjenopptatt høsten 2000. I 1999 spilte han Bakergutten i Dyrene i Hakkebakkeskogen. I 2003 hadde han rollen som Maga Kahn i Kaptein Sabeltann og jakten på den magiske diamant.
I 2004 spilte han klonet sønn i Ukjent antall. Stykket omhandler tankeeksperiment om arv, ansvar og personlighet, og er basert på Caryl Churchills A Number fra 2002. Våren 2006 medvirket han i En tjener for to herrer på Nationaltheatret.
Sommeren 2008 hadde han regi på sommerrevyen Simon & Stig passerer revy. Showet tok for seg norsk revyhistorie, omskrevet og tilpasset 2008, og med avstikkere innom nyhetsbildet. Dagbladets anmelder gav revyen terningkast 5.
I 2010 gjestespilte han i hovedrollen som dr. Stockmann i En folkefiende på Trøndelag Teater. For tolkningen av denne rollen fikk han Heddaprisen 2010 for beste mannlige hovedrolle.
Fjernsyn og film
Mordal filmdebuterte i 1976 i dramaet Vårnatt, basert på en roman av Tarjei Vesaas, og hadde en sentral rolle i filmen Operasjon Cobra (1978).
På TV har han vært å se i dramaserier som Brigaden (2002–2003) og Størst av alt (2007). Han er også kjent fra rollen som den barnslige og glemsomme Marvin i Barne-TVserien Linus i svingen (2004) og julekalenderserien Jul i svingen (2006).
Mordal har i tillegg vært stemmeskuespiller på flere animasjonsfilmer.
Vasile Tiţă
Vasile Tiță (født 21. februar 1928 i București, død 23. juni 2013) var en rumensk bokser som deltok i de olympiske leker 1952 i Helsingfors.
Tiță vant en olympisk sølvmedalje i boksing under OL 1952 i Helsingfors. Han kom på andreplass i den tredje tyngste vektklassen, mellomvekt opp til 75,0 kg. Han beseiret Boris Nikolov fra Bugaria i semifinalen, men tapte finalen til Floyd Patterson fra USA.
Synnøve des Bouvrie
Synnøve des Bouvrie (født 16. november 1944) er professor i gresk og latin ved universitetet i Tromsø.
Synnøve des Bouvrie studerte ved universitetet i Leiden fra 1963 til 1970, og ble dr. philos. med en avhandling om kvinner i den greske tragedien i 1988. Fra 1972 har hun vært ansatt ved universitetet i Tromsø, fra 1990 som professor. Hun var dessuten leder for Det norske instituttet i Athen fra 1999 til 2002. Fra 2006 har hun vært leder for Academia Borealis.
Min Aung Hlaing
Min Aung Hlaing (født 3. juli 1956) er en burmesisk general som for tiden er Myanmars militære leder. Han er leder for Myanmars statlige administrasjonsråd og også øverstkommanderende for landets militære styrker. Han overtok makten i landet etter å ha avsatt den valgte regjeringen ledet av statsminister Aung San Suu Kyi i et militærkupp. Han innførte militærstyre og krigsrett, og satte til side det sivile rettssystemet.
Stig Sjölin
Stig Karl Olof Sjölin (født 21. desember 1928 i Värnamo, død 9. januar 1995 i Helsingborg) var en svensk bokser som deltok i de olympiske leker 1952 i Helsingfors og 1956 i Melbourne. Sjölin vant en olympisk bronsemedalje i boksing i OL 1952 i Helsingfors. Han kom på delt tredjeplass i den tredje tyngste vektklassen mellomvekt, opp til 75,0 kg. Han tapte semifinalen til Floyd Patterson fra USA. Begge tapende semifinalister fikk bronsemedalje.
Roll Over Beethoven
«Roll Over Beethoven» er en sang skrevet av Chuck Berry som han fikk en hit med i mai 1956. Den ble opprinnelig utgitt på Chess Records, med «Drifting Heart» som b-side. Trommeslager var Fred Below. Teksten handler om at klassisk musikk bør tre til side for Rock and Roll og Rhythm & Blues. Berrys original har Eb som grunnakkord. Musikkmagasinet Rolling Stone har rangert sangen på 97.-plass på sin liste over the 500 Greatest Songs of All Time.
Inspirasjon og tekst
Berry skrev sangen som følge av at hans søster Lucy alltid brukte familiens piano til å spille klassisk musikk når Berry selv ønsket å benytte pianoet til å spille populærmusikk fra den tiden.
I tillegg til de klassiske komponistene Beethoven og Pjotr Tsjajkovskij, nevner og henstiller teksten til flere populære artister. «Early in the Mornin'» er tittelen på en sang med Louis Jordan mens «Blue Suede Shoes» refererer til Carl Perkins' sang. Strofen «Hey Diddle Diddle» kommer fra et barnerim ved navn «The Cat and the Fiddle», som er en referanse til Bo Diddley som også kunne traktere fiolin (engelsk: fiddle) ved siden av gitar. Arthur Alexander benyttet strofen «a shot of rhythm and blues» som tittelen på en sang han skrev senere.
The Beatles' coverversjon
The Beatles spilte «Roll Over Beethoven» på spillejobber og konserter fra 1957 til 1964. John Lennon var vokalist fra 1957 til cirka 1961 hvorfra George Harrison overtok jobben som vokalist. I årene 1963 og 1964 ble ofte Paul McCartney og Lennon med på harmonivokal over avslutningssekvensen.
De spilte inn sin coverversjon 30. juli 1963 i Abbey Road Studios. Femte tagning ble bra nok til videre arbeid. De gjorde to forsøk og la på håndklapp og i hvert fall et pålegg av vokal fra Harrison (hans vokal er innspilt to ganger). Til sist måtte de forbedre avslutning-sekvensen (altså etter siste sangstrofe) og trengte bare et forsøk til det. Gruppen spilte sangen i d-dur.
Gruppen ga først ut sin versjon av «Roll Over Beethoven» 22. november 1963 på deres andre britiske album With The Beatles. I USA ble den utgitt 10. april 1964 på The Beatles' Second Album. I Norge ble «Roll Over Beethoven» gitt ut på singel (DK 1619 Odeon) i juni 1964 med «Please Mister Postman» som b-side. Den havnet på VG-lista i uke 25 – 31 i 1964 og høyeste plassering var en andreplass i uke 27. På Arbeiderbladets liste, kom singlen inn på lista 13. juni samme år og var der i tretten uker, med tredjeplass som høyeste plassering.
Andre coverversjoner
Electric Light Orchestra – på deres album ELO 2 (utgitt 1973)
Pierre Chantraine
Pierre Chantraine (født 15. september 1899 i Lille i Frankrike, død 30. juni 1974 i Paris) var en fransk språkforsker.
Chantraine var elev av blant andre Antoine Meillet, Joseph Vendryes og Paul Mazon, og ble en av sin tids fremste spesialister på gammelgresk. Mellom 1925 og 1928 underviste han ved universitetet i Lyon, før han ble forstander for studiet av gresk ved École pratique des hautes études i Paris. Fra 1938 underviste han også ved Sorbonne-universitetet. Sammen med Michel Lejeune var han en av de første franske språkforskerne som interesserte seg for mykenisk gresk. Han skrev en grammatikk over homerisk gresk og en stor gammelgresk etymologisk ordbok.
Fra 1953 var han medlem av Académie des inscriptions et belles-lettres.
Rasmus Fossum Tiller
Rasmus Fossum Tiller (født 28. juli 1996) er en norsk syklist som sykler for Uno-X Pro Cycling Team. Han startet karrieren sin i Lillehammer Cykleklubb.
I 2017 og 2022 ble han norsk mester i landeveissykling.
I 2019 og 2020 syklet han for Team Dimension Data.
USAs etterretningsdirektør
USAs etterretningsdirektør (Director of National Intelligence) er et embede i USAs regjering, utnevnt av USAs president etter at USAs senat har samtykket. Embedet ble opprettet i kjølvannet av terrorangrepet 11. september 2001, og var en av anbefalingene som granskningskommisjonen, 9/11 Commission, publiserte i sin sluttrapport.
Etterretningsdirektøren er rådgiver til USAs nasjonale sikkerhetsråd og leder det tverretatlige etterretningsfellesskapet som består av føderale organer i flere departementer med en rolle innen etterretning. Etterretningsdirektørens kontor er lokalisert til Fairfax County i Virginia.
Free-space bitmap
Et free space bitmap er en metode til å spore allokerte disksektorer i enkelte filsystemer. Mens den enkleste metoden er høyst ineffektiv, benyttes avanserte eller hybrid implementasjoner i enkelte moderne filsystemer.
Bodhipakkhiyādhammā
Bodhipakkhiyā dhammā (pali; også uttalt bodhipakkhikā dhammā og bodhapakkhiyā dhammā; sanskrit: bodhipaka dharma) er i buddhismen navnet på kvaliteter (dhammā) relatert til (pakkhiya) oppvåkning (bodhi).
I paliskriftene er begrepet bodhipakkhiyā dhammā brukt om syv sett med kvaliteter som jevnlig nevnes av Gautama Buddha i Palikanonen. Innenfor disse syv sett med kvaliteter forbundet med opplysning, er det totalt 37 individuelle kvaliteter (sattatisa bodhipakkhiyā dhammā).
Disse syv sett med kvaliteter anerkjennes av både Theravādaskolen og Mahāyānabuddhister som komplementære fasetter i den buddhistiske vei til opplysning.
Referanser
<References/>
Bosnia-Hercegovina under Vinter-OL for ungdom 2016
Bosnia-Hercegovina deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen bestod av fem utøvere.
30px|Alpint Alpine grener
Jenter
30px|Langrenn Langrenn
Gutter
Jenter
Skiskyting 30px|Skiskyting
Gutter
Jenter
Iii (Haag)
iii rommer produksjons- og visningslokaler for musikk fra et bredt spekter av kunstarter. Siden 2013 har iii arrangert konserter.
Maximilian Mueller
Joseph Maximilian Mueller (født 1. desember 1894 i St. Louis i Missouri i USA, død 9. august 1981 i Sioux City i Iowa i USA) var katolsk biskop av Sioux City.
Bakgrunn
Maximilian Mueller gikk på Saints Peter and Paul School i St. Louis. Mueller studerte deretter filosofi og katolsk teologi ved Pontifical Josephinum College i Columbus i Ohio.
Prest
Den 14. juni 1919 mottok han prestevielsens sakrament.
Maximilian Mueller tjente deretter som kapellan i Carlyle, Mount Carmel, East St. Louis og Belleville. Fra 1926 til 1930 var han sogneprest i Blessed Sacrament Parish. I 1930 ble Mueller kirkerektor ved St. Peters-katedralen i Belleville. I 1939 ble han gitt ærestittelen pavelig husprelat.
Biskop
Den 20. august 1947 utnevnte pave Pius XII ham til titulærbiskop av Sinda og utnevnte ham til koadjutorbiskop av Sioux City. Den apostoliske delegat til USA, erkebiskop Amleto Giovanni Cicognani, bispeviet ham 16. oktober samme år; medkonsekratorer var biskopen av Peoria, Joseph Henry Leo Schlarman, og biskopen av Grand Island, Edward Joseph Hunkeler.
Den 20. september 1948 ble Maximilian Mueller biskop av Sioux City, etter avdøde biskop Edmond Heelan. Pave Paul VI Den 15. oktober 1970 aksepterte han Maximilian Muellers avgang av aldersgrunner og utnevnte ham til titulærbiskop av Simitthu. Den 13. januar 1971 ga Mueller avkall på titulærbispedømmet, da dette systemet med å tildele titulærseter til fratrådte ordinarie biskoper ble avviklet.
Maximilian Mueller deltok på alle fire sesjoner av Det andre Vatikankonsil.
Italian Line
Italian Line, offisielt Italia di Navigazione S. s.A., var en passasjer- og fraktelinje som drev regelmessige transatlantiske ruter mellom Italia og USA og mellom Italia og Sør-Amerika. Mot slutten av 1960-tallet gikk selskapet over til cruisefart og fra 1981 ble det en global fraktoperatør.
Historie
Selskapet ble stiftet i 1932 gjennom en fusjon av det Genoa-baserte Navigazione Generale Italiana (NGI), det Torino-baserte Lloyd Sabaudo, og det Trieste-baserte Cosulich STN med støtte fra den italienske regjeringen. Det nye selskapet kjøpte de Cosulich-eide skipene «Saturnia» og «Vulcania», de Lloyd Sabaudo-eide «Conte Rosso», «Conte Biancamano» og «Conte Grand» og de NGI-eide «Giulio Cesare», «Duilio», «Roma» og «Augustus». Samme år ble to tidligere bestilte fartøyer levert til selskapet: «Rex» som tok det Blå Bånd i 1933, og «Conte di Savoia».
Under andre verdenskrig mistet selskapet mange skip, derav «Rex» og «Conte di Savoia». Andre skip ble konfiskert av USA og konvertert til troppetransport. Fire av disse klarte seg gjennom krigen: «Conte Biancamano», «Conte Grande», «Saturnia» og «Vulcania».
Kommersiell passasjertrafikk ble gjenopptatt i 1947 under selskapets nye navn Società di navigazione Italia. I tillegg til de fire skipene som selskapet fikk tilbake fra USA, ble de to nye skipene «Andrea Doria» og «Cristoforo Colombo» bestilt i 1953 og 1954. I 1956 kolliderte «Andrea Doria», selskapets tre år gamle flaggskip, med det svenske skipet «Stockholm» i nærheten av Nantucket. Det sank med 46 eller 55 omkomne. Selskapet erstattet «Andrea Doria» med «Leonardo da Vinci», som ble satt i fart i 1960. Dette skipet var basert på samme design som «Andrea Doria», men det ble større og inneholdt flere tekniske nyvinninger.
Maximilian Mueller
Episkopalgenealogi
Hans episkopalgenealogi er:
Italian Line
Historie
På slutten av 1950-tallet hadde flytrafikken ennå ikke fått en merkbar virkning på passasjertallene mellom USA og Middelhavet. Italian Line bestilte derfor to nye skip, «Michelangelo» og «Raffaello». Bygging av skipene og tok lengre tid enn forventet, og de ikke ble levert før i 1965. Det var for sent, og de var ikke i stand til å konkurrere lønnsomt på den nordatlantiske ruten. Selv om de var planlagt for cruisefart som et alternativ, hadde skipene flere konstruksjonsfeil som medførte at bruken som cruiseskip var problematisk.
Til tross for store økonomiske tap drev Italian Line en transatlantisk rute frem til 1976, da «Leonardo da Vinci» ble tatt ut av tjeneste. «Michelangelo» og «Raffaello» var blitt solgt året før. «Leonardo da Vinci» ble satt inn som et cruiseskip i 1977–1978, etter at hun ble trukket tilbake på grunn av høye drivstoffkostnader. I 1979 og 1980 opererte selskapet de to tidligere Lloyd Triestino-skipene «Galileo Galilei» og «Guglielmo Marconi» som cruiseskip, men dette var ikke lønnsomt.
På grunn av manglende lønnsomhet i cruisevirksomheten gikk Italian Line over til frakt mellom Middelhavet, vestkysten av Nord-Amerika og Sentral-og Sør-Amerika med containerskip.
Selskapet var tidligere eid av den italienske regjeringen, men ble privatisert i 1998 og solgt til d ' Amico Società di Navigazione. I august 2002 ble det kjøpt opp av CP Ships og i 2005 opphørte navnet Italian Line  å eksistere som følge CP Ships en-merkevare strategi. CP Ships ble kjøpt av TUI AG mot slutten av 2005 og ble slått sammen med Hapag-Lloyd i midten av 2006.
CONCACAF Gold Cup for menn 1991
CONCACAF Gold Cup for menn 1991 ble arrangert i Los Angeles og Pasadena i USA i 1991.
HMAS «Canberra»
HMAS «Canberra» kan vise til:
Anatoli Perov
Anatoli Vasilievisj Perov (russisk: Анатолий Васильевич Перов født 12. august 1926 i Moskva, død 22. september 2001 i Moskva) var en sovjetisk bokser som deltok i de olympiske leker 1952 i Helsingfors. Perov vant en olympisk bronsemedalje i boksing under OL 1952 i Helsingfors. Han kom på delt tredjeplass i den nest tyngste vektklassen lett tungvekt opp til 81,0 kg). Han tapte semifinalen til Antonio Pacenza fra Argentina. Begge tapende semifinalister fikk bronsemedalje.
Shebang (Unix)
Innenfor databehandling er en shebang en tegnsekvens som består av hash (talltegn) og utropstegnet, altså #! i begynnelsen av et skript. Den kalles også sha-bang, hashbang,  pound-bang,  eller hash-pling.
Kommuner i departementet Lot-et-Garonne
Dette er en liste over de 319 kommunene i departementet Lot-et-Garonne i regionen Nouvelle-Aquitaine i Frankrike per 1. januar 2022.
Forbundsdagsvalget i Tyskland 2002
Forbundsdagsvalget i Tyskland 2002 fant sted den 22. september det året, for å velge medlemmer til den 15. Forbundsdagen. Gerhard Schröders regjeringskoalisjon mellom SPD og De grønne beholdt majoriteten i det tyske parlamentet med en meget knapp margin.
Tidlig i valgkampen ledet de konservative sterkt på meningsmålingene, men frem mot valget minsket dette forspranget. Regjeringen vant betydelig oppslutning på grunn av sin motstand mot USAs krig mot Irak og Schröders personlige popularitet. Kort før valget ble bl.a. Sachsen rammet av flom, og Schröder var raskt til stede for å vise sympati med ofrene.
Resultater
Selv om opposisjonen øket sin oppslutning og resultatet var usikkert hele valgnatten beholdt regjeringspartiene makten. SPD kompenserte for tap av velgere i vest med nye velgere i det tidligere DDR, der kommunistpartiets etterfølger, Partiet for demokratisk sosialisme, tapte betydelig oppslutning og falt under sperregrensen, slik at det bare var representert med to direktemandater.
Skyddsobjekt
Skyddsobjekt er den svenske betegnelsen på visse bygninger, anlegg, områder og andre objekter som i henhokd til sikkerhetsloven (skyddslagen) har fått forsterket beskyttelse mot:
Den nåværande loven trådte i kraft den 1. juli 2010 og erstattet den eldre loven (1990:217) om beskyttelse for samfunnsviktige anlegg m.m.
To viktige typer skyddsobjekt er forsvarsanlegg og flyplasser.
Beslutning om skyddsobjekt
Regjeringen eller den myndighet som regjeringen utpeker kan beslutte i spørsmål om skyddsobjekt.
Försvarsmakten kan beslutte i spørsmål om skyddsobjekt som gjelder:
Länsstyrelsen i det len der bygningen, anlegget eller området ligger kan i andre tilfeller beslutte om skyddsobjekt. Dette gjelder ikke for Riksdagens eller regjeringens bygninger, anlegg eller områder.
En beslutning om skyddsobjekt skal gjelde inntil videre eller i visse tilfeller under kortere tid, høyst fem år.
En beslutning om skyddsobjekt innebærer at uvedkommende personer ikke har adgang til skyddsobjektet. Gjennom særskilt beslutning kan adgangsforbudet kombineres med et forbud mot å gjøre avbildninger, lage beskrivelser eller foreta oppmålinger av eller innenfor skyddsobjektet. Om det er tilstrekkelig for å tilgodese beskyttelsesbehovet, kan adgangsforbudet erstattes av et avbildningsforbud eller av et forbud mot å bade, dykke, ankre eller fiske.
Bevoktning av skyddsobjekt
Til bevoktning kan polititjenestemann, militært personell eller annet særskilt utpekt personell anvises. Den som bevokter et skyddsobjekt og som ikke er polititjenestemann benevnes skyddsvakt.
Adgang til et skyddsobjekt
Den som vil ha adgang til et skyddsobjekt eller som oppholder seg tett ved et skyddsobjekt er pliktig å på anmodning av den som bevokter skyddsobjektet:
Det står ikke i Skyddslagen at legitimasjonsdokument må fremvises på anmodning, men det er praksis at det kan kreves, basert på tolkning av § 12 som hjemler bortvisning eller pågripelse av den som kan antas å ha oppgitt uriktig navn.
Straff
Den som med forsett eller av uaktsomhet bryter mot et forbud for adgang eller avbildning, kan straffes med bot eller fengsel i inntil to år. Den som oppgir uriktige eller villedende opplysninger for å kunne få adgang til et skyddsobjekt, dømmes til bøter eller fengsel i inntil seks måneder.
Nordnorge
Nordnorge kan ha flere betydninger:
Fire hurtigruteskip har hatt navnet «Nordnorge»:
Minbar
En minbar (منبر) er en prekestol i en moské, hvor bønnelederen, imamen, står når han taler til menigheten. En minbar er vanligvis formet som en trapp, til høyre for mihraben (en nisje i veggen som viser retningen mot Mekka).
Perr Schuurs
Perr Schuurs (født 26. november 1999) er en nederlandsk fotballspiller som spiller for italienske klubben.
Faren hans er den tidligere håndballspilleren Lambert Schuurs. Begge søsterene hans er også idrettsutøvere, Demi Schuurs er tennisspiller og Fleau Schuurs er håndballspiller for HV Sittardia.
Gabriela Duarte
Gabriela Duarte Franco Goldfuss (født 15. april 1974 i Campinas i Brasil) er en brasiliansk skuespillerinne.
CONCACAF Gold Cup for menn 1993
CONCACAF Gold Cup for menn 1993 ble arrangert i Dallas og Mexico by i USA og Mexico i 1993.
Armenia under Vinter-OL for ungdom 2016
Armenia deltok under Vinter-OL for ungdom 2016 fra 12. februar til 21. februar 2016 i Lillehammer i Norge. Troppen besto av to utøvere.
30px|Langrenn Langrenn
Gutter
Stift
Et stift eller kirkestift er et kirkelig geografisk område, som er utstyrt med visse legater og rettigheter til eiendommer for religiøst bruk, og som utgjør en institusjon som er styrt av en geistlig organisasjon. Navnet kommer fra tysk Stift (flertall: Stifte eller Stifter), via dansk.
Bruken har variert fra land til land. I Tyskland har benevnelsen hatt en mer omfattende bruk, og gjenfinnes i benevnelser som Kollegiatstift, Erkestift, Hochstift, domkapitler, Frauenstift, m.m. I Norge har benevnelsen stift vært avgrenset til bispedømmer, og i Danmark til prostier.
Stift i Norge
Stift er den tidligere betegnelsen på protestantiske bispedømmer i Den norske kirke. Benevnelsen stift ble innført etter reformasjonen da de tidligere katolske bispedømmene ble til protestantiske bispedømmer, med unntak av Hamar bispedømme som ble lagt til Oslo stiftamt. Betegnelsen bestod inntil stift ble erstattet av bispedømme fra den 1. januar 1919, samtidig som man byttet fra amt til fylke. I Sverige og Danmark bruker man fortsatt benevnelsen stift.
Stiftsbok var benevnelsen på biskopens jordebok, hvilket var en kronologisk nedtegnelse over hendelser, avtaler, plikter, gårdsbruk, eiendommer og andre verdier som tilhørte stiftet (kirken).
Stiftene
Årstall i parentes angir når den den første superintendenten ble utnevnt.
Johan Henrik Schreiner
Johan Henrik Schreiner (født 16. november 1933, død 7. november 2022 i Oslo) var professor i historie ved Universitetet i Oslo (UiO), med spesialfelt innen antikken.
Snorre Valen
Snorre Serigstad Valen (født 1984) er en norsk redaktør, musiker og tidligere politiker fra Trondheim. Valen er ansvarlig redaktør for Trønderdebatt, politisk redaktør for Nidaros og leder av Kringkastingsrådet for perioden 2022–2025. Han er tidligere stortingsrepresentant og nestleder i SV.
Liv og virke
Valen satt i Sør-Trøndelag fylkesting og i Trondheim bystyre fra 2003 til 2007 og ledet i denne perioden utdannings- og velferdskomiteen i fylkestinget.
Han var valgt inn på Stortinget fra Sør-Trøndelag fra 2009 til 2017. Han satt sin første periode i Stortingets energi- og miljøkomité, det siste året som andre nestleder i Stortingets utenriks- og forsvarskomité, deretter i Stortingets finanskomité. Han var nestleder i Sosialistisk Venstreparti fra 2015 til 2019.
Da han trådte ut av Stortinget, gikk han tilbake til en stilling som rådgiver ved NTNU Samfunnsforskning. I 2018 ble han daglig leder for Technoport.
I 2020 ble han politisk redaktør i Nidaros, Amedias nye nettavis i Trondheim, og i 2021 ansvarlig redaktør for Trønderdebatt, som Nidaros og andre Amedia-aviser stod bak.
Monica Myrvold Berg
Monica Myrvold Berg (født 1972) er en norsk lokalpolitiker (Ap) og lærer. I 2019 ble hun den første ordføreren i Drammen kommune etter sammenslåingen med Svelvik og Nedre Eiker. Hun satt i kommunestyret i Nedre Eiker fra 2007 til 2015, de fire første årene som medlem av formannskapet. Fra 2015 til 2019 var hun reperesentant til Buskerud fylkesting.
Berg har vært lærer og avdelingsleder ved Gulskogen skole, og siden avdelingsleder og konstituert rektor ved Hallermoen skole. I perioden 2018–2019 var hun leder for Drammen Arbeiderparti.
Sigvald
Sigvald er et opprinnelig norrønt mannsnavn dannet av sigr, «seier», og valdr, «hersker». Sigvaldr var en annen norrøn form av navnet.
Sigvald har norsk navnedag 19. august.
Erling Havnå
Erling Mathias Havnå (født 2. november 1957 i Oslo) er en tidligere norsk kickbokser som har tatt medaljer, både nasjonalt og internasjonalt. Han har også vært trener. Han ble rikskjent gjennom sin deltakelse i NOKAS-ranet.
Havnå er født i Oslo, men vokste opp i Arendal. Han er utdannet rørlegger og hadde dette som yrke ved siden av sin idrettskarriere.
Han startet med kickboksing på 1970-tallet vant EM-sølv i 1979 og EM-gull i 1980. Han fikk også sølv i VM i 1991. Han var den første i Norge som fikk sort belte i kickboksing og i 2003 ble han den første i Norge med 6. gradering. Han har også vært involvert i idretten på organisasjonsnivå. Blant annet så har han vært landslagstrener i kickboksing og han var også sentral i treningsteamet rundt broren, bokseren Magne Havnå. I 1984 var han med på å stifte Norges Kickboksingforbund. I 1990 tildelte Norges Kickboksingforbund ham Æresstatuetten.
Sigvald
Utbredelse
Sigvald hadde en popularitetstopp som navn på guttebarn i Norge på 1890-tallet.
Erling Havnå
I 2007 ble han dømt til 16 års fengsel for sin deltakelse i NOKAS-ranet. Han ble prøveløslatt uten møteplikt fra Bastøy fengsel i 2015. I 2019 medvirket han i en episode av dokumentarserien Da Norge sto stille på TV 2. Episoden omhandlet NOKAS-ranet og hans rolle der.
Familie
Erling Havnå er bror av den avdøde kickbokseren og bokseren Magne Havnaa. Han er trener for sin nevø, bokseren Kai Robin Havnaa. Han har vært hjelpetrener i flere år, men tok over hovedtreneransvaret en periode våren 2019 da trener Joey Gamache var skadet.
Sigvald
Kjente personer med navnet
Personene i listen er ordnet kronologisk etter fødselsår.
Smithiglaux
Smithiglaux er ei slekt i uglefamilien (Strigidae) som består av to arter. Den regnes som den mest basale slekten i Glaucidium-kladen.
Inndeling
Inndelingen av Smithiglaux følger Taxonomy in Flux og er i hovedsak basert på Wink et al. (2008) og Fuchs et al. (2008b).
Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offisielle navn, men antas å være beskrivende.
Antonio Pacenza
Antonio Pacenza (født 18. januar 1928 i Buenos Aires, død 7. februar 1999) var en argentinsk bokser som deltok i de olympiske leker 1952 i Helsingfors. Pacenza vant en olympisk sølvmedalje i boksing under OL 1952 i Helsingfors. Han kom på andreplass i den nest tyngste vektklassen, lett tungvekt opp til 81,0 kg. Han beseiret Anatoli Perov fra Sovjetunionen i semifinalen men tapte finalen til Norvel Lee fra USA.
Kirsten Lee Clark
Kirsten Lee Clark (født 23. april 1977 i Raymond, Maine) er en tidligere amerikansk alpinist. Hun var aktiv fra slutten av 1990-årene frem til 2003.
Karriere
I verdenscupen gikk hun til topps én gang, i utforrennet i Lenzerheide i 2001. Hun har også pallplasseringer i disiplinene storslalåm og super-G, totalt åtte (1 førsteplass, 1 andreplass og 6 tredjeplasser). I sammendraget hadde hun sin beste sesong i sesongen 2002/03, da hun ble nr. 9.
Karrierens høydepunkt kom under VM 2003 i St. Moritz, da hun tok sølv i super-G, bare to hundredels sekunder bak vinneren, Michaela Dorfmeister. Kirsten Lee Clark la opp i mars 2007.
Fort Sumter
Fort Sumter er et amerikansk fort fra 1800-tallet. Fortet ble bygget i kjølvannet av den britisk-amerikanske krig. Den nåværende bygningen ble påbegynt i 1827, og fortet var forsatt ikke ferdig da den amerikanske borgerkrigen startet i 1861. Fortet ligger på ei øy i innløpet til byen Charleston i Sør-Carolina.
Slaget ved Fort Sumter
Den amerikanske borgerkrigen startet da tropper fra Sørstatene i 1861 angrep fortet, som da fremdeles var under føderal kontroll. Den 12. april 1861 klokka 04:30 ble borgerkrigens første skudd avfyrt fra artilleri utenfor Charleston i South Carolina mot Fort Sumter.
Václav Machek
Václav Machek var professor i slavistikk ved Masaryk-universitetet i Brno. Han beskjeftiget seg med sammenlignende indoeuropeistikk og mytologi, baltistikk og fremfor alt etymologi. Blant de viktigste arbeidene hans er Tsjekkiske og slovakiske plantenavn (Česká a slovenská jmená rostlin og Etymologisk ordbok over det tsjekkiske språket (Etymologický slovnik jazyka českého). Noen av arbeidene hans ble oversatt til fransk.
Machek var medlem av Det tsjekkoslovakiske vitenskapsakademiet, og ble belønnet med Arbeidsordenen (Řád práce).
Marie-Louise Sjoestedt
Marie-Louise Sjoestedt (født 20. september 1900, død 26. desember 1940) var en fransk keltolog og språkforsker.
Marie-Louise Sjoestedt var datter av en svensk journalist og en fransk forfatterinne. Hun studerte ved Sorbonne-universitetet under Joseph Vendryes. Hun var studiedirektør ved École pratique des hautes études og medredaktør av Revue celtique, sammen med Joseph Loth. I 1932 giftet hun seg med baltologen Michel Jonval, og levde en stund sammen med ham i Riga, før han døde alt i 1935.
Det mest kjente arbeidet hennes er Dieux et héros des celtes (1940), som handler om guder og helter i kontinental keltisk og irsk mytologi.
Harry Siljander
Harry Valfrid Siljander (født 10. desember 1922 i Helsingfors, død 5. mai 2010 i Esbo) var en finsk bokser som deltok i de olympiske leker 1948 i London og 1952 i Helsingfors.
Siljander vant en olympisk bronsemedalje i boksing under OL 1952 i Helsingfors. Han kom på delt tredjeplass i den nest tyngste vektklassen lett tungvekt opp til 81,0 kg. Han tapte semifinalen til Norvel Lee fra USA. Begge tapende semifinalister fikk bronsemedalje.
Regional Security System
Bakgrunn
I 1982 gikk noen av statene i Organisasjonen for østkaribiske stater, Antigua og Barbuda, Dominica, Saint Lucia og Saint Vincent og Grenadinene, sammen med Barbados for å danne et mer konkret samarbeid i Regional Security System. Øvrige medlemsstater kunne etter dette be om militær støtte fra Barbados. Statene i samarbeidet bidro til den USA-ledete invasjonen av Grenada i 1983. Etter dette har også Grenada og Saint Kitts og Nevis blitt med i Regional Security System.
Forsvarssamarbeid
Samarbeidet var først basert på en intensjonsavtale (memorandum of understanding), opprinnelig inngått i 1982 og revidert i 1992, men fikk i 1996 grunnlag i en traktat. I tillegg til felles forsvarssamarbeid, gir traktaten RSS også mandat til beredskapsinnsats ved naturkatastrofer og andre krisesituasjoner, felles innsats mot narkotikasmugling, samordning av tolltjeneste, redningstjeneste, fiskerioppsyn og miljøovervåkning. Styrkene som inngår består av soldater så vel som politifolk. Gjennom Treaty on Security Assistance (TSA) har RSS påtatt seg forpliktelser som dekker landene som er med i CARICOM.
Ministerrådet, bestående av medlemslandenes forsvarsministere, er det øverste organet i Regional Security System. Organisasjonen har hovedkontor på Barbados. Regional Security System har fått støtte fra Canada, Storbritannia og USA.